Uuriv ajakirjandus valgustab Kremli propagandamasina siseelu – Propastop
03.09.2018
Postimees avaldas 29. augustil Holger Roonemaa loo, kus dokumentidele toetudes näidatakse Venemaa propagandaportaalide töö argipäeva Eestis. 31. augustil ilmus jätkuartikkel, mis heitis valgust internetitrollide tegevusele.
Tegemist on uuriva ajakirjanduse jõudemonstratsiooniga, mis annab Eesti-vastase infosõja kohta teavet täiesti uuel tasemel. Siiani on Kremli propagandaväljaannete tööst kirjutatud peamiselt kapo aastaraamatu põhjal, kus hinnanguid suuremalt ei põhjendata. Eestis tegutsevate netitrollidegi kohta oleme kuulnud seni arvamusi, aga mitte näinud tõestusmaterjali.
Seekordsetes lugudes mitte üksnes ei väideta, vaid ka põhjendatakse väiteid dokumentidele tuginedes. Paberid ja internetisuhtluse väljavõtted on pärit Baltnewsi endiste juhtide kriminaalasja toimikust. Lisaks muudab juhtumi erakordseks rahvusvaheline levik: sama lugu on avaldatud korraga mitmes väljaandes, sealhulgas vene ja inglise keeles.
Propastop teeb artklisarja põhijäreldustest lühikokkuvõtte, et juhtumist saaksid ülevaate ka inimesed, kes Postimeest ei loe. Lingid artiklitele leiad postituse lõpust.
Mida teada saime?
Artiklid valmisid ajakirjanike ja väljaannete rahvusvahelise koostööna: Holger Roonemaa (Postimees), Inga Springe (Re:Baltica, Läti) Šarunas Cerniauskas ja Paulius Gritenas (15min.lt, Leedu) Vesna Radojevic (KRIK, Serbia), Vlad Lavrov (Ukraina), Buzzfeed (USA).
Postimehe artikkel Baltnewsi argipäevast ja lugu libakommentaaride ostmisest (tasulised artiklid).
Postimehe venekeelne väljaanne: Baltnewsi artikkel ja libakommentaaride artikkel.
Artikkel Re:baltica portaalis inglise ja vene keeles.
Artikkel Buzzfeedis (inglise keeles).
Propastopi postitus Baltnewsi propagandavõrgustiku kohta.
Foto: Michael Coghlan / Flickr / CC